钦定古今图书集成/明伦汇编/氏族典/第154卷 > 《廖用贤尚友录》 > 温韬
## 钦定古今图书集成/明伦汇编/氏族典/第154卷 > 《廖用贤尚友录》 > 温韬

按《五代史温韬传》：“韬，京兆华原人也。少为盗，后事李
茂贞为华原镇将，冒姓李，名彦韬。茂贞以华原县为
耀州，以韬为刺史。梁太祖围茂贞于凤翔，韬以耀州
降梁，已而复叛归茂贞。茂贞建义胜军，以韬为节度
使。末帝时，韬复叛茂贞降梁，改义胜军为静胜军，即
以韬为节度使，复其姓温，更其名曰昭图。韬在镇七”
年，唐诸陵在其境内者，悉发掘之，取其所藏金宝。其
后朱友谦叛梁，取同州，晋王以兵援友谦而趋华原，
韬惧，求徙他镇，遂徙忠武。庄宗灭梁，韬自许来朝，庄
宗赐姓名曰“李绍冲”，遣还镇。明宗入洛，收下狱，已而
赦之，勒归田里。明年，流于德州，赐死。